Document ID: 31998D0080

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Ιανουαρίου 1998 σχετικά με τροποποίηση του παραρτήματος ΙΙ της οδηγίας 92/44/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (98/80/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/44/ΕΟΚ του Συμβουλίου, της 5ης Ιουνίου 1992, σχετικά με την εφαρμογή της παροχής ανοικτού δικτύου (ONP) για μισθωμένες γραμμές (1), όπως τροποποιήθηκε τελευταία από την οδηγία 97/51/ΕΚ (2), και ιδίως το άρθρο 7 παράγραφος 3 της παραπάνω οδηγίας,
Εκτιμώντας:
ότι στο άρθρο 7 παράγραφος 3, της οδηγίας 92/44/ΕΟΚ προβλέπεται η τροποποίηση του παραρτήματος ΙΙ της οδηγίας για την προσαρμογή του στις νέες τεχνικές εξελίξεις και στις μεταβολές της ζήτησης της αγοράς, λαμβάνοντας υπόψη την κατάσταση της ανάπτυξης των εθνικών δικτύων 7
ότι, έπειτα από εντολή τυποποίησης που εκδόθηκε από την Επιτροπή, το ευρωπαϊκό ινστιτούτο τηλεπικοινωνιακών προτύπων (ETSI) θέσπισε ευρωπαϊκά πρότυπα τηλεπικοινωνιών (ETS) για μισθωμένες γραμμές τα οποία αναπτύχθηκαν βάσει σχετικών συστάσεων της Διεθνούς Ένωσης Τηλεπικοινωνιών (ITU) 7
ότι δεν υφίσταται απαίτηση για τους οργανισμούς τηλεπικοινωνιών να αποσύρουν οποιεσδήποτε υφιστάμενες προσφορές μισθωμένων γραμμών 7
ότι, σύμφωνα με το άρθρο 7 παράγραφος 3, της οδηγίας 92/44/ΕΟΚ η Επιτροπή υπέβαλε το σχέδιο απόφασης για γνωμοδότηση της Επιτροπής ONP, βάσει της διαδικασίας που προβλέπει το άρθρο 10 της οδηγίας 90/387/ΕΟΚ (3) 7
ότι η τροποποίηση του παραρτήματος ΙΙ της οδηγίας 92/44/ΕΟΚ που θεσπίζεται με την παρούσα απόφαση συμβαδίζει με τη γνώμη της επιτροπής ONP,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα ΙΙ της οδηγίας 92/44/ΕΟΚ αντικαθίσταται από το παράρτημα της παρούσας απόφασης.
Άρθρο 2
Τα κράτη μέλη λαμβάνουν τα απαιτούμενα μέτρα για τη συμμόρφωσή τους με την παρούσα απόφαση εντός δύο μηνών από την ημερομηνία δημοσίευσής της στην Επίσημη Εφημερίδα των Ευρωπαϊκών Κοινοτήτων.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 7 Ιανουαρίου 1998.

Labels: 12
7
15